
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Tehniskās prasības navigācijas tehniskajiem līdzekļiem un to darbības nodrošināšanas kārtība" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta noteikumu projekts “Tehniskās prasības navigācijas tehniskajiem līdzekļiem un to darbības nodrošināšanas kārtība”” (turpmāk – Projekts) ir Satiksmes ministrijas un valsts sabiedrības ar ierobežotu atbildību “Latvijas Jūras administrācija” (turpmāk – Jūras administrācija) iniciatīva un izstrādāts saskaņā ar Jūrlietu pārvaldes un jūras drošības likuma 60.panta trešo daļu.
1.2. Mērķis
Mērķa apraksts
Projekts izstrādāts, lai noteiktu tehniskās prasības navigācijas tehniskajiem līdzekļiem,
kā arī kārtību, kādā nodrošināma to darbība Latvijas Republikas jūras ūdeņos un ostu akvatorijās.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Pašreiz tehniskās prasības navigācijas tehniskajiem līdzekļiem, to darbības nodrošināšanas kārtību un navigācijuas tehnisko līdzekļu valdītāju tiesības un pienākumus nosaka Ministru kabineta 2016.gada 12.jūlija noteikumi Nr.451 „Tehniskās prasības navigācijas tehniskajiem līdzekļiem un to nodrošināšanas kārtība” (turpmāk – MK noteikumi Nr.451).
Kopš MK noteikumu Nr.451 spēkā stāšanās ir nepieciešami precizējumi navigācijas tehnisko līdzekļu definīcijās, tai skaitā nepieciešams konkretizēt navigācijas tehnisko līdzekļu un peldošo navigācijas tehnisko līdzekļu veidus un to izmantošanas kārtību, navigācijas tehnisko līdzekļu iedalījumu kategorijās un to aprēķināšanas, noteikšanas vai izmaiņu nosacījumus. Ņemot vērā virtuālo navigācijas līdzekļu attīstību, nepieciešams arī iekļaut virtuālo boju definīciju un to izmantošanas kārtību. Vienlaikus, ņemot vērā digitālo rīku un iespēju attīstību, ir uzlabots MK noteikumos Nr.451 minētās informācijas iesniegšanas un apmaiņas process, kā rezultātā ir zudusi MK noteikumu Nr.451 2., 3., 4. un 5.pielikuma aktualitāte. Informācijas sniegšanas jomā veidlapu iesniegšana un to ievade esošajā informācijas sistēmā tiek aizstāta ar datu uzturēšanu informācijas sistēmā nodrošinot vienotu datu apriti.
Ņemot vērā, ka MK noteikumos Nr. 451 nepieciešamie grozījumi ir apjomīgi pēc būtības un to, ka MK noteikumi Nr. 451 stājās spēkā 2016.gada 12.jūlijā, lai izvairītos no situācijām, kurās sākotnējais normatīvais akts kļūst grūti pārskatāms un lietojams, būtiski apgrūtinot tā uztveri un piemērošanu, sagatavots jauns noteikumu projekts, kas aizstās MK noteikumus Nr. 451.
Projektā ietvertie precizējumi (tai skaitā definīcijas, klasifikācija un virtuālo boju regulējums) nerada jaunus informācijas sniegšanas pienākumus un nepalielina administratīvo slogu, bet precizē un aktualizē esošo regulējumu.
Projektā paredzētās izmaiņas ir vērstas uz regulējuma aktualizēšanu un procesu digitalizāciju, aizstājot manuālu datu apstrādi ar datu uzturēšanu šobrīd esošajā informācijas sistēmā. Projekts neparedz jaunas prasības, kas prasītu navigācijas līdzekļu fizisku pārbūvi, papildu aprīkojuma iegādi vai infrastruktūras pielāgošanu, izņemot gadījumus, kas jau izriet no esošā regulējuma.
Problēmas un risinājumi
Problēmas apraksts
Nepieciešams Projektā ietvert skaidras navigācijas tehnisko līdzekļu definīcijas, kā arī konkrētus navigācijas tehnisko līdzekļu un peldošo navigācijas tehnisko līdzekļu veidus un to izmantošanas kārtību, kā arī ņemot vērā virtuālo navigācijas līdzekļu attīstību, nepieciešams Projektā iekļaut virtuālo boju definīciju un to izmantošanas kārtību. 
Risinājuma apraksts
Projekts nosaka skaidrus lietotos terminus, tai skaitā navigācijas tehnisko līdzekļu definīcijas konkretizējot navigācijas tehnisko līdzekļu un peldošo navigācijas tehnisko līdzekļu veidus un to izmantošanas kārtību, kā arī Projekts nosaka virtuālo boju definīciju un virtuālo boju izmantošanas kārtību (Projekta I.nodaļa). 
Problēmas apraksts
Nepieciešams Projektā precizēt navigācijas tehnisko līdzekļu iedalījumu kategorijās un to aprēķināšanas, noteikšanas vai izmaiņu nosacījumus, kā arī ieteicamos navigācijas tehnisko līdzekļu virsmas krāsu toņus atbilstoši starptautiskās krāsu kodu sistēmas RAL toņu izmaiņām.
Risinājuma apraksts
Projekts nosaka navigācijas tehnisko līdzekļu iedalījumu kategorijās un to aprēķināšanas, noteikšanas vai izmaiņu nosacījumus, kā arī ieteicamos navigācijas tehnisko līdzekļu virsmas krāsu toņus atbilstoši starptautiskās krāsu kodu sistēmas RAL toņu izmaiņām (Projekta II.nodaļa).
Problēmas apraksts
Nepieciešams Projektā iekļaut atkrastes infrastruktūras terminu un apzīmēšanas nosacījumus, ņemot vērā, ka līdz šim minētie jautājumi netika regulēti, tomēr, ņemot vērā, ka šobrīd ir parādījušies šāda veida objekti, tādējādi, lai nodrošinātu kuģošanas drošību, nepieciešams minēto jautājumu regulēt.
Risinājuma apraksts
Projekta 3.10.apakšpunktā un 55.punktā ir ietverts atkrastes infrastruktūras termins un apzīmēšanas nosacījumi.
Problēmas apraksts
Ņemot vērā digitālo rīku un iespēju attīstību, nepieciešams Projektā precizēt iesniedzamās informācijas apjomu un veidu, kādā tā iesniedzama, tādējādi samazinot administratīvo slogu.
Risinājuma apraksts
Projekts ietver vienu pielikumu, kurā noteiktas navigācijas tehnisko līdzekļu apsaimniekošanas rajonu sadalījuma koordinātas un shēma, tai skaitā Projekts precizē iesniedzamās informācijas apjomu un iesniegšanas veidu informācijas sistēmā (Projekta pielikums, Projekta IV. un V.nodaļa).
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Privātie navigācijas tehnisko līdzekļu valdītāji.
Ietekmes apraksts
Projekts precizē navigācijas tehnisko līdzekļu definīcijas, veidus, klasifikāciju un informācijas aprites kārtību. Projektā ietvertie precizējumi nerada jaunus pienākumus vai papildu izmaksas privātajiem navigācijas tehnisko līdzekļu valdītājiem. Vienlaikus tiek vienkāršota informācijas iesniegšana un aktualizēšana informācijas sistēmā, samazinot administratīvo slogu. 
Lai gan Projektā ietvertie informācijas sniegšanas un aktualizēšanas pienākumi var attiekties arī uz fiziskajām personām, šobrīd praksē nav identificēti privātie navigācijas tehnisko līdzekļu valdītāji – fiziskās personas,tādēļ administratīvā sloga novērtējums fiziskajām personām netiek veikts.
Juridiskās personas
Ostu pārvaldes (3 lielās ostu pārvaldes);
juridisko personu statusā esoši navigācijas tehnisko līdzekļu valdītāji.
Ietekmes apraksts
Projekts precizē navigācijas tehnisko līdzekļu definīcijas, veidus, klasifikāciju, kā arī nosaka virtuālo boju un atkrastes infrastruktūras apzīmēšanas regulējumu. Minētās izmaiņas galvenokārt precizē un aktualizē esošo regulējumu atbilstoši nozares attīstībai un starptautiskajai praksei, neradot pienākumu veikt esošo navigācijas tehnisko līdzekļu pārbūvi vai iegādāties papildu aprīkojumu.
Ostu pārvaldēm tiek vienkāršota informācijas iesniegšana un aktualizēšana, aizstājot MK noteikumu Nr. 451 2.–5. pielikumā paredzēto veidlapu iesniegšanu ar datu uzturēšanu un aktualizēšanu informācijas sistēmā, tādējādi samazinot administratīvo slogu.
Projektā ietvertie informācijas sniegšanas un aktualizēšanas pienākumi var attiekties arī uz juridisko personu statusā esošiem navigācijas tehnisko līdzekļu valdītājiem, ja tādi nākotnē radīsies. Šobrīd praksē ārpus ostu pārvaldēm nav identificēti citi juridisko personu statusā esoši navigācijas tehnisko līdzekļu valdītāji, tādēļ administratīvo izmaksu monetārais novērtējums anotācijas 2.3. apakšpunktā ir veikts attiecībā uz ostu pārvaldēm.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Jā
	Sabiedrības grupa
	Palielinās/samazinās
	Stundas samaksas likme - euro
	Laika patēriņš uz vienību - stundās
	Subjektu skaits
	Cik bieži - reizes gadā
	Administratīvās izmaksas - euro
	Aprēķinu skaidrojums

	Ostu pārvaldes (3 lielās ostu pārvaldes);
	samazinās
Vērtības nozīme:
	16,09
16.09
	0,03
0.03
	3
3
	15,0
15
	-21,72
	Administratīvo izmaksu monetārais novērtējums veikts attiecībā uz trim ostu pārvaldēm, jo tās šobrīd ir vienīgie juridisko personu statusā esošie navigācijas tehnisko līdzekļu valdītāji, uz kuriem praksē attiecas projektā noteiktie informācijas sniegšanas un aktualizēšanas pienākumi. Projektā ietvertie informācijas sniegšanas un aktualizēšanas pienākumi var attiekties arī uz citiem juridisko personu statusā esošiem navigācijas tehnisko līdzekļu valdītājiem, ja tādi nākotnē radīsies, taču šobrīd praksē ārpus ostu pārvaldēm šādu subjektu nav, tādēļ administratīvo izmaksu monetārais novērtējums attiecībā uz tiem netiek veikts.

Administratīvo izmaksu novērtējums veikts, ņemot vērā projekta 7., 9., 64., 73., 74., 75. un 78. punktā un 60.4 apakšpunktā noteiktās informācijas sniegšanas un aktualizēšanas prasības. Informācijas sniegšanai un aktualizēšanai, kas noteikta minētajos punktos, laika izteiksmē būtiskas atšķirības nav, tādējādi administratīvo izmaksu monetārajā novērtējumā netiek ņemts vērā iesniedzamās informācijas raksturs un apjoms.

Projekta 64., 73., 74., 75. un 78. punkts paredz, ka navigācijas tehnisko līdzekļu valdītājs informāciju par navigācijas tehnisko līdzekli uztur un aktualizē elektroniskajā navigācijas līdzekļa pasē informācijas sistēmā, aizstājot līdzšinējo informācijas sniegšanu atsevišķu veidlapu veidā (MK noteikumu Nr.451 2.–5. pielikums).

Projekta 7., 9.punkts un 60.4. apakšpunkts paredz atsevišķu paziņojumu un pārskatu sniegšanas pienākumus Jūras administrācijai, kas saglabāti, bet pilnveidoti, paredzot precizētu un digitalizētu informācijas aprites kārtību.

Sadaļā "Stundas samaksas likme - euro" ir ievadīta vērtība, kas atbilst Oficiālās statistikas portāla datubāzes datiem par vienas stundas darbaspēka izmaksām, kas ir 16.09 EUR.

MK noteikumi Nr.451 nosaka informācijas iesniegšanu papīra formātā (veidlapas), kas nozīmē, ka ir jāsagatavo papīra dokuments, jānosūta Jūras administrācijai pa pastu vai elektroniski utt., savukārt Projekts nosaka informācijas sagatvošanu, iesniegšanu un aktualizēšanu informācijas sistēmā.  Jūras administrācijas speciālistu vērtējumā navigācijas tehniskā līdzekļa valdītājam - ostu pārvaldei- attiecīgās informācijas sagatavošana un iesniegšana saskaņā ar MK noteikumos Nr.451 noteikto kārtību aizņem 20 minūtes, savukārt saskaņā ar Projektā noteikto, informācijas sagatavošana, ievadīšana sistēmā un aktualizēšana kopumā varētu aizņemt 18 minūtes, kas līdz ar to rada laika ietaupījumu 2 minūtes jeb 0,03 stundas, tādējādi sadaļā "Laika patēriņš uz vienību - stundās" ievadīts  rādītājs 0,03 h).

Sadaļā "Subjektu skaits" ievadītas 3 ostu pārvaldes.

Sadaļā "Cik bieži - reizes gadā" ir ievadīta vērtība "15", ņemot vērā, ka pēdējos 3 gados Jūras administrācijai kopā informācija ir sniegta apmēram 135 reizes, attiecīgi katrs subjekts vienā gadā informāciju ir iesniedzis 15 reizes (135/3/3=15).

	juridisko personu statusā esoši navigācijas tehnisko līdzekļu valdītāji.

2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Satiksmes ministrija, VSIA "Latvijas Jūras administrācija", Rīgas brīvostas pārvalde, Ventspils brīvostas pārvalde, Liepājas speciālās ekonomiskās zonas pārvalde, mazo ostu pārvaldes.
Nevalstiskās organizācijas
Nē
Cits
-
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://tapportals.mk.gov.lv/public_participation/ea1fe957-eab2-42e5-a518-232af07d846f
 
6.3. Sabiedrības līdzdalības rezultāti
Iebildumi un priekšlikumi nav saņemti. 
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
VSIA "Latvijas Jūras administrācija", Rīgas brīvostas pārvalde, Ventspils brīvostas pārvalde, Liepājas speciālās ekonomiskās zonas pārvalde, ostu pārvaldes.
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Jā
	Tiek samazināta manuāla datu apstrāde, pārejot uz datu uzturēšanu informācijas sistēmā.

	6. Tiks veikta iekšējo institūcijas procesu digitalizācija
	Jā
	Veidlapu iesniegšana un manuāla ievade informācijas sistēmā tiek aizstāta ar datu uzturēšanu informācijas sistēmā.

	7. Tiks veikta iekšējo institūcijas procesu optimizācija
	Jā
	Tiek vienkāršota un paātrināta informācijas aprite starp datu avotu un institūciju.

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

